b'\n_START_ARTICLE_\nBoeing B-52 Stratofortress\n_START_SECTION_\nZgodovina\n_START_PARAGRAPH_\nPrototip YB-52 je prvi\xc4\x8d poletel aprila 1952. Originalno je bil zasnovan v \xc4\x8dasu hladne vojne za no\xc5\xa1enje jedrskega oro\xc5\xbeja. Nadomestil je njegovega prednika, letalo Convair B-36. B-52 je veteran \xc5\xa1tevilnih ameri\xc5\xa1kih voja\xc5\xa1kih konfliktov, najve\xc4\x8d je bil uporabljen v vietnamski vojni, kjer se je uporabila tona\xc5\xbea bomb primerljiva z Drugo svetovno vojno._NEWLINE_Piloti so mu dali oznako BUFF (Big Ugly Fat F*****). Dana\xc5\xa1nji piloti po starosti ustrezajo vnukom starih pilotov B-52. Med \xc4\x8dasom B-52 so se pojavili novi bombniki in se upokojili, medtem ko B-52 ostaja v redni uporabi._NEWLINE_Izdelano je bilo 744 bombnikov, veliko jih je bilo uni\xc4\x8denih po dogovoru o zmanj\xc5\xa1evanju strate\xc5\xa1kega oro\xc5\xbeja. Okrog 70-80 jih je \xc5\xa1e vedno uporabi pri Ameri\xc5\xa1kih letalskih silah.'